Team Marichje – Suidooster
Jaargang 31 | 2013,Kultuur,Kwartaal 3Team Marichje	©2013 – Cherrypop Photography
Marichje de Necker het aan die South African Championships of Performing Arts in Rustenburg deelgeneem. Sy het van die herinneringe en belewenisse van hierdie spesiale gebeurtenis vertel.
Marichje en agt ander leerders van Hoërskool Strand – Petro Ferreira, Taylor Lekas, Elke Briedenhann, Rudi Lourens, Janke Sullwald, Carla Sullwald, Jana Rossow en Charné Vermaak – het almal aan hierdie besondere kompetisie deelgeneem. Marichje het aan 8 items deelgeneem, waarvan 5 solo’s en 3 groep-items was. Sy het haar solo’s in die Broadway, Jazz, Original, Rap en Rock kategorieë gesing en die groep-items was in Contemporary, Open en Variety.
Vir elke kategorie het sy ‘n ander liedjie gesing. Vir haar Rap liedjie, het sy “Billionaire” van Bruno Mars gesing en die goue medalje huis toe gebring. Hul House of Song groep het 1 silwer en 2 goue medaljes gewen.
Indien iemand by hierdie kompetisie ‘n goud ontvang, word hy/sy in Team South Africa opgeneem en dan neem hy/sy aan die World Championships of Preforming Arts wat jaarliks in Los Angeles in America gehou word, deel.
Marichje het gesê: “Dis moeilik om só iets te beskryf. Dit was die beste ervaring van my lewe. Elke liewe dag onthou ek soos ‘n kleurvolle droom. Die medaljes en Team South Africa was slegs ‘n bonus. Dit wat ek onthou, is toe ons geoefen het by die kampterrein en vreemde mense wat vir ons hande geklap het, die giggel in die tent, die laat-nag swemsessies, my sangjuffrou wat net almal se trane moes afvee. Die beste is seker die herinneringe saam met Petro Ferreira!”
Marichje is beslis ‘n baie talentvolle dogter. Sy is ‘n inspirasie en rolmodel vir baie jong meisies wat ook hul drome wil volg om sangeresse te word. Daar is geen twyfel dat sy eendag suksesvol sal wees nie!
Julie 22, 2013Julie 26, 2013Amerika,Andrea Cordy,Carla Sullwald,Championships,Charné Vermaak,de Necker,Elke Briedenhann,Jana Rossow,Janke Sullwald,Los Angeles,Marichje,Performing Arts,Petro Ferreira,Rap,Rudi Lourens,Rustenburg,South Africa,Suid-Afrika,Taylor Lekas,Team,Uitvoerende kunste,VSA	Published by Suidooster
Previous Previous post: Stroom-af oor die rowwe rapids van die OranjerivierVolgende Next post: Ti Amo